stanford-oval/wikipedia huggingface dataset:
Yung Gravy

Yung Gravy vuonna 2019.
Matthew Raymond Hauri, (s. 19. maaliskuuta 1996) taiteilijanimeltään Yung Gravy, on yhdysvaltalainen rap-artisti, laulaja ja lauluntekijä Rochesterista, Minnesotasta. Hänen kappaleitaan ovat mm. "Mr. Clean", "1 Thot 2 Thot Red Thot Blue Thot" ja "Alley Oop". Vuodesta 2017 Hauri on tehnyt kaksi Pohjois-Amerikan kiertuetta muiden artistien, kuten Ugly Godin, kanssa. Hauri on maaliskuuhun 2020 mennessä julkaissut viisi EP:tä, yhden mixtapen ja kaksi albumia. Hän esiintyi Suomessa Gravy Plane -kiertueella 8. marraskuuta 2019.[lähde? ]
Yksityiselämä

Matthew Hauri syntyi Rochesterissa, Minnesotassa. Hän opiskeli markkinointia Wisconsinin yliopistossa ja valmistui joulukuussa 2017. Hakiessaan korkeakouluun Hauri aloitti räppäämaan yliopiston järjestämissä juhlissa ystäviensä pyynnöstä. Kolmantena yliopistovuonnaan Hauri aloitti rap-artistin uran. Vuonna 2016 Hauri lopetti päivätyöt ja keskittyi pelkästään musiikkiin ja sen tekemiseen, käyttäen kuukausia kappaleidensa omatoimiseen äänittämiseen.[lähde? ]
Tyyli

Musiikissaan Hauri yhdistelee modernia trap-musiikkia ja 1950- ja 1960-lukujen teemoja; kappaleessa "Mr. Clean" on samplattu The Chordettesin kappaletta "Mr. Sandman".[lähde? ]
Bossofala

| Bossofala |
| --- | --- |
 Bossofala
 Koordinaatit: 12°52′2″N, 8°26′59″W 
Valtio:  Mali
Alue:  Koulikoron alue
Piiri:  Katin piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  800 km²
Väkiluku (2009):  16 900
Infobox OKVirheellinen NIMI-arvo: 
Bossofala on maalaiskunta Koulikoron alueen Katin piirissä Malissa. Sen keskuskylä Néguéla sijaitsee 45 kilometriä Katista länteen. Kunnassa on 16 900 ja keskuskylässä 5 700 asukasta (vuonna 2009).
Bossofalan kunnan pinta-ala on 800 neliökilometriä. Se rajoittuu pohjoisessa Katin piirin N’Tjiban ja Diédougoun, idässä Dio-Garen ja Dombilan, etelässä Sibyn ja Sobran sekä lännessä Kayesin alueen Katin piirin Makanon ja Kassaron kuntiin. Länsirajalla virtaa Baouléjoki.
Kuntaan kuuluu 17 kylää. Asukkaat ovat etupäässä bambaroita, fulbeja ja mandinkoja.
Néguélan kautta kulkee Bamakosta Senegalin rajalle johtava maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, maapähkinä, puuvilla, tupakka ja vehnä. Kotieläimiä ovat naudat, lampaat, vuohet ja siipikarja. Lisäksi harjoitetaan käsityöammatteja ja pienimuotoista kaupankäyntiä.
Winona Ryder

| Winona Ryder |
| --- | --- |
 Winona Ryder Venetsian elokuvajuhlilla vuonna 2024.
Henkilötiedot
Koko nimi:  Winona Laura Horowitz
Syntynyt: 29. lokakuuta 1971 (ikä 52) Winona, Minnesota, Yhdysvallat
Ammatti:  näyttelijä
Puoliso:   Johnny Depp (1989–1993)  Scott Mackinlay Hahn (2011–) 
Näyttelijä
Aktiivisena:  1986–
Merkittävät roolit:   Beetlejuice  Saksikäsi Edward  Bram Stokerin Dracula  Pikku naisia  Viattomuuden aika  Vuosi nuoruudestani  Stranger Things 
Palkinnot
 Parhaan naissivuosan Golden Globe   1993 Viattomuuden aika 
Aiheesta muualla
IMDb 
Elonet
AllMovie
Svensk Filmdatabas
Winona Ryder (oik. Winona Laura Horowitz; s. 29. lokakuuta 1971 Winona, Minnesota) on yhdysvaltalainen näyttelijä. Hänet on palkittu Golden Globella, jonka lisäksi hän on saanut kaksi Oscar-ehdokkuutta.
Ryder teki läpimurtoroolinsa elokuvassa Beetlejuice vuonna 1988. Hän tuli suurelle yleisölle tutuksi 1990-luvun vaihteessa, jolloin hän näytteli elokuvissa Äitini on merenneito (1990), Saksikäsi Edward (1990) ja Bram Stokerin Dracula (1992).
Ryder voitti Golden Globen parhaasta naissivuosasta elokuvassa Viattomuuden aika vuonna 1993. Hän sai tästä roolista myös ensimmäisen Oscar-ehdokkuutensa. Toinen ehdokkuus tuli seuraavana vuonna elokuvasta Pikku naisia, jossa Ryder näytteli Jo Marchia. Ryderin 1990-luvun jälkipuoliskon menestyselokuvia ovat muun muassa Alien – ylösnousemus (1997) ja Vuosi nuoruudestani (1999), jossa hän oli myös vastaavana tuottajana.
Vuodesta 2016 alkaen Ryder on näytellyt Netflixin jännityssarjassa Stranger Things.
Ryderin suhde näyttelijä Johnny Deppiin sekä pidätys myymälävarkaudesta vuonna 2001 saivat paljon julkisuutta. Varkausjupakan johdosta Ryderin ura kääntyi laskuun ja varsinaisen paluunsa hän teki vasta vuonna 2009 Star Trek -elokuvan sivuroolissa. Ryder on myöhemmin ollut avoin ongelmistaan ahdistuneisuushäiriön ja masennuksen kanssa.
Varhainen elämä

Winona Laura Horowitz syntyi 29. lokakuuta 1971 Winonassa, Minnesotassa. Hänet nimettiin kotikaupunkinsa mukaan. Ryderin vanhemmat ovat kirjailijoita. Hänen isänsä on ateisti ja äitinsä uskonnoltaan buddhalainen. Ryder oli perheen neljäs lapsi. Kaksi vanhinta lasta olivat Ryderin äidin ensimmäisestä avioliitosta. Isänsä puolelta hän polveutuu Itä-Euroopasta muuttaneista juutalaisista.
Ryderin vanhemmat olivat hippejä, joiden ystäväpiiriin kuuluivat muun muassa beat-runoilija Allen Ginsberg ja LSD-guru Timothy Leary, joka oli myös Ryderin kummisetä. Winonan ollessa aivan pieni perhe asui jonkin aikaa Kolumbiassa, mutta palasi Kaliforniaan vuonna 1974. He muuttivat Rainbow-kommuuniin lähelle Elkin maaseutukaupunkia, jossa elivät seitsemän muun perheen kanssa. Paikassa ei ollut sähköä, ja Ryderin ensimmäinen kiinnostus elokuviin syntyi, kun hänen äitinsä heijasti elokuvia ladossa.
Ryderin ollessa kymmenvuotias perhe muutti Petaluman kaupunkiin, jossa Winona meni yläasteelle, mutta joutui koulukiusatuksi ja suoritti lopun kouluvuodesta kotikoulussa. Samoihin aikoihin Winona aloitti näyttelemisen käymällä draamatunneilla American Conservatory Theaterissa San Franciscossa.
Ura > Teinitähteys

13-vuotiaana Ryder koe-esiintyi elokuvaan Desert Bloom. Hän ei saanut osaa, mutta hänen nauhansa koe-esiintymisestä meni eteenpäin ja päätyi lopulta ohjaaja-käsikirjoittaja David Seltzerin käsiin. Näin Ryder pääsi ensimmäiseen elokuvarooliinsa Seltzerin vuoden 1986 elokuvassa Lucas. Tällöin Winona päätti käyttää elokuvissa nimeä ”Ryder” oikean sukunimensä sijasta. Nimi on peräisin muusikko Mitch Ryderilta, jonka musiikkia Winona kuunteli. Ryderin seuraava elokuva oli Ensimmäinen rakkaus vuodelta 1987. Elokuvat menestyivät kohtalaisesti, mutta eivät vielä tuoneet Ryderille suosiota.
Ryderin läpimurtorooli oli Tim Burtonin vuoden 1988 kauhukomediassa Beetlejuice, jossa hän esitti rikkaan perheen goottitytärtä Lydiaa. Kriitikot kehuivat sekä elokuvaa että Ryderin suoritusta. Beetlejuice menestyi hyvin myös kaupallisesti. Läpimurron myötä Ryder sai pian osat satiirisesta nuorisoelokuvasta Heathers ja Jerry Lee Lewisin elämästä kertovasta elokuvasta Great Balls Of Fire!. Ensin mainittu on independent-elokuva, jossa kuvataan satiirisesti kapinallista teinielämää. Arvostelijoiden reaktio oli laajalti positiivinen, mutta elokuva oli kaupallinen floppi. Sittemmin se on kuitenkin noussut kulttielokuvaksi.
Vuonna 1990 Ryder näytteli elokuvissa Saksikäsi Edward, Äitini on merenneito ja Tervetuloa kotiin, Roxy!. Kaksi ensin mainittua olivat menestyksiä, ja Ryderin ura oli nousukiidossa. Hänen piti myös näytellä ohjaaja Francis Ford Coppolan Kummisetä-trilogian päätösosassa, mutta joutui kieltäytymään roolista uupumuksen takia. Roolin sai Coppolan tytär Sofia Coppola.
Ura > ”America’s Sweetheart – Amerikan kullannuppu”

Seuraavana vuonna Ryder näytteli ohjaaja Jim Jarmuschin elokuvassa Night on Earth. Sen jälkeen hän esiintyi kahdessa tunnettuihin romaaneihin perustuvassa elokuvassa. Ensin Ryder näytteli Newland Archerin morsianta Martin Scorsesen ohjaamassa elokuvassa Viattomuuden aika. Hän sai roolistaan ensimmäisen Oscar-ehdokkuutensa ja voitti Golden Globen. Ryder on kuvaillut Scorsesea ”maailman parhaaksi ohjaajaksi”. Elokuva ei menestynyt taloudellisesti, mutta sai arvostelijoilta kiitosta. Bram Stokerin Draculassa Ryder näytteli kaksoisroolissa Draculan rakkauden kohdetta Minaa sekä edesmennyttä rakastettua Elisabetaa. Ryder alkoi saada maineen ”Amerikan kullannuppuna”, ja hän oli hyvin suosittu. [lähde? ]
Vuonna 1994 Ryder valittiin Josephine Marchin rooliin Louisa May Alcottin samannimiseen romaaniin perustuvaan elokuvaan Pikku naisia. Kriitikot kiittivät hänen suoritustaan kautta linjan. Ryder sai roolistaan myös toisen Oscar-ehdokkuutensa. Samana vuonna ensi-iltaan tuli X-sukupolvea kuvaava draamaelokuva Reality Bites, jossa Ryderin esittämä nuori nainen etsii suuntaa elämälleen. Elokuva ei menestynyt odotetusti, mutta Ryderia kehuttiin. [lähde? ]
Ryder esiintyi vuonna 1997 ilmestyneessä ja Sigourney Weaverin tähdittämässä tieteiselokuvassa Alien – ylösnousemus. Elokuva tuotti suuret lipputulot, vaikka olikin yksi sarjan heikoiten menestyneistä elokuvista. Seuraavaksi Ryder näytteli Woody Allenin komediassa Celebrity. Vuonna 1999 hän esiintyi pääosassa elokuvassa Vuosi nuoruudestani.
Ryder näytteli myös muun muassa elokuvissa Syksy New Yorkissa ja Herra Deeds. Useimmat hänen 2000-luvun alussa tekemänsä elokuvat eivät juuri saaneet suosiota, mutta Herra Deeds menestyi kaupallisesti hyvin ja oli Ryderin uran ensimmäinen yli sata miljoonaa dollaria tuottanut elokuva. Samoihin aikoihin Ryder teki vierailevan yhden jakson roolin suosittuun komediasarjaan Frendit. [lähde? ]
Ura > Paluu elokuviin

Ryder piti hiljaiseloa varkaudesta johtuneen skandaalin jälkeen eikä tehnyt vuosina 2001–2005 merkittäviä elokuvarooleja. Vuonna 2006 hän palasi näyttelemään esiintyen ensiksi tieteiselokuvassa Hämärän vartija ja sen jälkeen komediassa Darwin Awards. Vuonna 2007 seurasivat roolit elokuvissa The Ten ja 101 naista. Edellä mainitut elokuvat eivät kuitenkaan menestyneet. Todellisen paluuroolinsa Ryder teki vuoden 2009 tieteiselokuvassa Star Trek, jossa hän näytteli Amanda Graysonia. Vuonna 2010 hän näytteli sivuroolissa ikääntyvää balettitanssijaa suurhitiksi nousseessa elokuvassa Black Swan.
Ryderin muita 2010-luvun elokuvia ovat muun muassa trillerit The Iceman ja Homefront. Vuonna 2012 hän teki ääniroolin elokuvaan Frankenweenie.
Vuonna 2016 Ryder näytteli Joyce Byersia Netflixin jännitystieteissarjassa Stranger Things. Ryder sai roolistaan sekä Golden Globe että SAG-ehdokkuuden parhaasta naispääosasta draamasarjassa.
Yksityiselämä

Winona Ryder oli kihloissa Johnny Deppin kanssa kolme vuotta heinäkuusta 1990 alkaen. He tapasivat toisensa Great Balls of Fire! -elokuvan ensi-illassa ja alkoivat seurustella kaksi kuukautta myöhemmin. Suhteen ajan Deppillä oli käsivarressaan tatuointi ”Winona Forever”, jonka hän muutti muotoon ”Wino Forever” heidän eronsa jälkeen vuonna 1993. Suhteen päätyttyä Ryder seurusteli kolme vuotta Soul Asylum -yhtyeen johtohahmon Dave Pirnerin kanssa. Myöhemmin Ryder oli kahden vuoden ajan kihloissa näyttelijä Matt Damonin kanssa, mutta he erosivat vuonna 2000.
12. joulukuuta 2001 Ryder pidätettiin vaatteiden ja asusteiden varastamisesta Saks Fifth Avenue -tavaratalosta Beverly Hillsissä. Häneltä löydettiin myös reseptittömiä lääkkeitä. Oikeudessa syytteet lääkkeiden luvattomasta hallussapidosta hylättiin Ryderin hankittua niille reseptit. Hänet kuitenkin tuomittiin myymälävarkaudesta yhdyskuntapalveluun ja sakkoihin. Skandaalin tuoma julkisuus ei ollut Ryderin uralle hyväksi. Tapauksesta noussut kohu herätti suurta mielenkiintoa mediassa, ja esimerkiksi internetissä myytiin t-paitoja sloganilla Free Winona (Vapauttakaa Winona).
Yksityiselämä > Polly Klaas

Vuonna 1993 Ryder tarjosi 200 000 dollaria vihjeestä, joka johtaisi kotoaan siepatun 12-vuotiaan Polly Klaasin löytymiseen. Polly asui Petaluman kaupungissa, jossa Ryder oli varttunut. Ryder tarjosi palkkiota tytön turvalliseen kotiinpaluuseen johtavasta vihjeestä. Sieppauksen uhri löydettiin myöhemmin murhattuna ja tekijä tuomittiin. Winona Ryder omisti Jo Marchin roolinsa elokuvassa Pikku naisia tytön muistolle, sillä kirja oli ollut Pollyn suosikki.
Valikoitu filmografia

Beetlejuice (1988)
Heathers (1988)
Äitini on merenneito (1990)
Saksikäsi Edward (1990)
Bram Stokerin Dracula (1992)
Viattomuuden aika (1993)
Pikku naisia (1994)
Reality Bites (1994)
Alien – ylösnousemus (1997)
Vuosi nuoruudestani (1999)
Syksy New Yorkissa (2000)
Herra Deeds (2002)
Star Trek (2009)
Black Swan (2010)
Stranger Things (2016–)
Beetlejuice Beetlejuice (2024)
Palkinnot

Parhaan naissivuosan Golden Globe 1993 Viattomuuden aika
Tähti Hollywood Walk of Famelle 6. lokakuuta 2000
Palkinnot > Palkintoehdokkuudet

Parhaan naissivuosan Golden Globe 1991 Äitini on merenneito
Parhaan naissivuosan Oscar 1994 Viattomuuden aika
Parhaan naispääosan Oscar 1995 Pikku naisia
Parhaan naisnäyttelijän SAG 2016 Stranger Things
Parhaan naispääosan Golden Globe draamasarjassa 2016 Stranger Things
Aiheesta muualla

Kuvia tai muita tiedostoja aiheesta Winona Ryder Wikimedia Commonsissa
Uutisia Ryderista (Arkistoitu – Internet Archive)
Ryder Giffonin elokuvafestivaaleilla 2009.
Ray Liotta, Winona Ryder ja Michael Shannon Toronton elokuvajuhlilla 2012.
Bosson von Willebrand

Carl-Gustaf Bosson von Willebrand (28. lokakuuta 1940 Helsinki – 8. kesäkuuta 2018) oli suomalainen radio- ja televisiotoimittaja ja kriitikko.
Bosson von Willebrand syntyi lentokapteeni Bo von Willebrandin ja kielenkääntäjä Ulla Idmanin perheeseen. Hänen puolisonsa vuodesta 1994 on Säde Hautamo. Von Willebrand työskenteli Yleisradion toimittajana 1963–1964 ja Finlands svenska televisionin toimittajana ja kulttuuri-, kirjallisuus- ja elokuvakriitikkona vuodesta 1969, sekä sittemmin freelancer-toimittajana ja elokuvakriitikkona. Dagens Industrin Suomen kirjeenvaihtaja von Willebrand oli 1979–1981, televisiotuotannon opettajana hän toimi 1980–1982. Vuonna 1966 von Willebrand julkaisi kuunnelman Akateeminen kuolema. Hänen TV-dokumenttinsa Viimeinen lento Tallinnasta (1991) käsittelee Matkustajakone Kalevan alas ampumista kesäkuussa 1940 Suomenlahdella, jossa hänen koneen kapteenina toiminut isänsä menehtyi.
Carl Ditters von Dittersdorf

Carl Ditters von Dittersdorf
August Carl Ditters von Dittersdorf (2. marraskuuta 1739 – 24. lokakuuta 1799) oli itävaltalainen säveltäjä ja viulisti.
Dittersdorf syntyi Wienissä (jossa hänet tunnettiin Carl Ditterinä). Hän opiskeli viulunsoittoa Giuseppe Tranin johdolla ja otti sävellystunteja Giuseppe Bonnolta. Dittersrorf palveli useissa hoveissa Kapellmeisterina (musiikista vastaava henkilö). Hän kuoli Neuhofissa Böömissä.
Dittersdorfin teoksia esitetään nykyään harvoin, mutta aikanaan hän oli hyvin tunnettu. Häntä pidetään klassismin aikakauden merkittävänä säveltäjänä. Muutaman italiankielisen opera buffa -tyyppisen oopperan jälkeen hän sävelsi lukuisia saksankielisiä Singspielejä, tunnetuimpana Der Apotheker und der Doktor vuodelta 1786 (tunnetaan nykyään paremmin nimellä "Doktor und Apotheker"). Tämä ooppera saavutti suuren menestyksen jo Dittersdorfin elinaikana, ja sitä esitettiin oopperataloissa ympäri Eurooppaa.
Dittersdorfin tuotanto käsittää myös noin 110 sinfoniaa, oratorioita, kantaatteja, konserttoja (muun muassa kaksi kontrabassolle ja yksi alttoviululle), kamarimusiikkia, pianokappaleita ja muita teoksia. Hänen muistelmansa, Lebenbeschreibung, julkaistiin Leipzigissa 1801.
Aiheesta muualla

Kuvia tai muita tiedostoja aiheesta Carl Ditters von Dittersdorf Wikimedia Commonsissa
Carl Ditters von Dittersdorf International Music Score Library Project (englanniksi)
Canberra (täsmennyssivu)

Canberra tarkoittaa seuraavia asioita:
Canberra, Australian pääkaupunki
English Electric Canberra, ensimmäisen sukupolven suihkupommittaja
Canberra Knights, jääkiekkoseura
Canberran kansainvälinen lentoasema
Canberran metroasema, vuonna 2019 valmistuva Singaporen MRT:n asema
Canberra-luokka, helikopteritukialusluokka
HMAS Canberra (D33), County-luokan raskas risteilijä
HMAS Canberra (FFG 02), Adelaide-luokan ohjusfregatti
HMAS Canberra (LHD 01), Canberra-luokan helikopteritukialus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Canberra”, voi hakea sivunnimihaulla, laajalla sivunnimihaulla tai tekstihaulla.
Börde

Börde on piirikunta Saksi-Anhaltin osavaltiossa, Saksassa. Piirikunnan pinta-ala on noin 2 366 neliökilometriä ja asukasluku 175 198 (2012). Sen pääkaupunki on Haldensleben. Piirikunta luotiin 2007 yhdistämällä entiset Ohrekreisin ja Bördekreisin piirikunnat. Piirikunnan alueella sijaitsevassa Morslebenissä oli ennen ydinjätteen loppusijoitustoimintaa.
Börden sijainti Saksi-Anhaltin osavaltiossa.
Aiheesta muualla

Kuvia tai muita tiedostoja aiheesta Börde Wikimedia Commonsissa
Saksi-Anhaltin piirikunnat ja kaupunkipiirit
Altmarkkreis Salzwedel
Anhalt-Bitterfeld
Börde
Burgenlandkreis
Dessau-Roßlau
Halle
Harz
Jerichower Land
Magdeburg
Mansfeld-Südharz
Saalekreis
Salzlandkreis
Stendal
Wittenbergin piirikunta
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Börde

Käännös suomeksi
Bézout’n lause

Bézout’n lause on algebrallisen geometrian lause, joka koskee kahden algebrallisen käyrän yhteisten pisteiden määrää. Lauseen mukaan kaksi projektiivista algebrallista tasokäyrää, joiden asteet ovat m ja n, leikkaavat mn pisteessä kertaluku huomioon ottaen. Tässä täytyy olettaa, että käyrät sijaitsevat algebrallisesti suljetussa kunnassa ja että X:llä ja Y:llä ei ole yhteistä komponenttia. Erityisesti äärettömässä kunnassa leikkauspisteiden maksimaalinen äärellinen leikkauspisteiden lukumäärä on mn.
Kirjallisuutta

Kahanpää, Lauri & Smith, Karen E. & Kekäläinen, Pekka: Johdattelua algebralliseen geometriaan.  (595)  Helsinki:  Otatieto, 2000.  ISBN 951-672-291-1.
Bình Dương

Maakunta Vietnamin kartalla.
Bình Dương on maakunta Vietnamin eteläosassa  Đông Nam Bộin alueella. Sen pääkaupunki on nimeltään Thủ Dầu Một. Maakunnan  pinta-ala on21 696 km². Vuonna 2009 maakunnassa oli 1,48 miljoonaa asukasta.   Alueen yleisimmät etniset ryhmät ovat vietnamilaiset, khmerit, tàyt ja hoat. Sisämaassa kasvatetaan kumia ja kahvia,  alluviaalialueilla riisiä ja hedelmäpuita.
Aiheesta muualla

Kuvia tai muita tiedostoja aiheesta Bình Dương Wikimedia Commonsissa
Canberran kansainvälinen lentoasema

Lentoaseman uusin terminaali
Canberran kansainvälinen lentoasema on Canberrassa sijaitseva lentoasema, joka on Australian kahdeksanneksi vilkkain selvennä. Asemalta on vain kotimaan lentoja, mutta vuonna 2004 Air Pacific lensi kentältä Fidžille. Lentoaseman kautta kulki 3 061 859 matkustajaa vuonna 2009. Lentoyhtiöitä: Brindabella Airlines, Qantas, Virgin Blue.
Äpäre

| Äpäre Ajattara |
| --- | --- | --- |

Studioalbumin tiedot
 Äänitetty : lokakuu 2005
 Studio : Sundi Coop, Savonlinna
 Julkaistu: 22. maaliskuuta 2006
 Tuottaja(t): Ruoja & Tuomo Valtonen
 Tyylilaji: Melodinen black metal
 Kesto: 32.30
 Levy-yhtiö: Spinefarm
Listasijoitukset
  Suomen virallinen lista: 27.
Ajattaran muut julkaisut
| Tyhjyys 2004 | Äpäre 2006 | Kalmanto 2007 |
Äpäre on suomalaisen melodinen black metal -yhtye Ajattaran neljäs studioalbumi, joka julkaistiin 22. maaliskuuta 2006.
Albumi ylsi ensimmäisellä listaviikollaan Suomen virallisen listan sijalle 27.
Kappaleet

Kaikki kappaleet kirjoittanut Ruoja, paitsi ”Syntyni” Tuomo Valtonen.
Hurmasta – 3.50
Raato – 2.42
Säälin koira – 3.07
Lautuma – 2.45
Eksyneet – 3.08
Hirsipuulintu – 3.37
Tahtomattaan syntynyt – 2.37
Itse – 3.09
Koito – 3.51
Syntyni – 3.39
Kokoonpano

Ruoja – kitara, laulu
Atoni – basso
Malakias III – rummut
Samuel Lempo – soolokitara
Irstas – kosketinsoitin, taustalaulu
Kokoonpano > Tuotanto

Tuomo Valtonen – äänittäjä, miksaaja (Sundi Coop)
Mika Jussila – masteroija (Finnvox)
Tomi Laurén – kansitaide
Maksim Makhinya – valokuvat
Arviot

Desibeli.net:
Imperiumi.net: 6½/10
Soundi:
Aiheesta muualla

Ajattaran kotisivut (Arkistoitu – Internet Archive)
Äpäre discogs.com -sivustolla
Albumi Äpäre Encyclopaedia Metallum -sivustolla (englanniksi)
Bình Thuận

Maakunta Vietnamin kartalla.
Bình Thuận on maakunta Vietnamin etelärannikolla  Đông Nam Bộin alueella, lähellä Hồ Chí Minhin kaupunkia. Sen pääkaupunki on nimeltään Phan Thiết. Maakunnan  pinta-ala on 7 837 km². Vuonna 2009 maakunnassa oli 1,17 miljoonaa  asukasta.
Aiheesta muualla

maakunnan kotisivu (Arkistoitu – Internet Archive)
Casa Batlló

Yksityiskohta Casa Batllón julkisivusta
Casa Batlló on Antoni Gaudín ja Josep Maria Jujolin suunnittelema talo Barcelonan Eixamplen kaupunginosassa. Talo on rakennettu 1877 ja 1903 liikemies Josep Batlló osti rakennuksen. Vuosina 1904-1906 rakennus uudistettiin Gaudín johdolla.
Talo suunniteltiin alun perin hyvätuloiselle perheelle, ja se rakennettiin leveälle Passeig de Gràcian puistokadulle Barcelonan tyylikkääseen osaan. Rakennusta kutsutaan joskus nimellä Casa dels ossos (Luutalo), mikä johtuu sen orgaanisista, luurankoa muistuttavista muodoista. Julkisivu on koristeltu värikkäin mosaiikein, ja rakennuksen katto on kuin lohikäärmeen piikikäs harja. Erään teorian mukaan talon muotokieli symboloikin Katalonian suojeluspyhimyksen Pyhän Yrjön miekkaa, joka lävistää lohikäärmeen selän.
Batllón perhe omisti rakennuksen 1950-luvulle asti. 1990-luvulta saakka rakennus on ollut Bernat -suvun hallussa. Vuonna 1995 Casa Batlló avattiin yleisölle ja siellä vierailee yli miljoona ihmistä vuodessa. Vuodesta 1984 alkaen talo on ollut osa Unescon maailmanperintöluetteloa.
Yung Joc

| Jasiel Robinson |
| --- | --- |

Henkilötiedot
Syntynyt: 2. huhtikuuta 1983 (ikä 41) Atlanta, Georgia, Yhdysvallat
Muusikko
Taiteilijanimi:  Yung Joc
Laulukielet:  englanti
Aktiivisena:  2004-
Tyylilajit:  rap
Levy-yhtiöt:  J Records RCA Records Swagg Team (CEO) Polo Grounds Music
Aiheesta muualla
www.yungjoc.com
  [ Muokkaa Wikidatassa ] [ ohje ]  
Jasiel Robinson (s. 2. huhtikuuta 1983 Atlanta, Georgia), tunnetaan paremmin taiteilijanimellään Yung Joc, on yhdysvaltalainen rap-artisti. Forbes-lehden mukaan Yung Joc on maailman 20. rikkain rap-artisti; vuonna 2006 hänen omaisuutensa oli noin 10 miljoonaa Yhdysvaltain dollaria.
Diskografia > Albumit

New Joc City (2006)
Hustlenomics (2007)
Diskografia > Singlet

| Vuosi | Single | Sija> U.S. Hot 100 | Sija> U.S. R&B | Sija> U.S. Rap | Albumilta |
| --- | --- | --- | --- | --- | --- |
| 2006 | "It's Goin' Down" (mukana Nitti) | 3 | 1 | 1 | New Joc City |
| 2006 | "I Know You See It" (mukana Ms. B) | 17 | 5 | 2 | New Joc City |
| 2006 | "1st Time" (mukana Marques Houston & Trey Songz) | 82 | 15 | 11 | New Joc City |
| 2007 | "Coffee Shop" (mukana The-Dream & Gorilla Zoe) | 78 | 39 | 23 | Hustlenomics |
| 2007 | "Bottle Poppin'" (mukana Gorilla Zoe) | - | 59 | - | Hustlenomics |
| 2008 | "I'm a G" (mukana Young Dro & Bun B) | - | - | - | Hustlenomics |
Aiheesta muualla

Joc Virallinen sivusto[vanhentunut linkki]
Yung Joc MySpace -sivustolla